CELEX: 62011TN0546
Language: fi
Date: 2011-10-11 00:00:00
Title: Asia T-546/11: Kanne 11.10.2011 — Technion — Israel Institute of Technology ja Technion Research & Development v. komissio

3.12.2011   
            
            
               FI
            
            
               Euroopan unionin virallinen lehti
            
            
               C 355/28
            
         Kanne 11.10.2011 — Technion — Israel Institute of Technology ja Technion Research & Development v. komissio
   (Asia T-546/11)
   2011/C 355/51
   Oikeudenkäyntikieli: ranska
   
      Asianosaiset
   
   
      Kantajat: Technion — Israel Institute of Technology (Haifa, Israel) ja Technion Research & Development Foundation Ltd. (Haifa) (edustajat: asianajajat D. Grisay ja D. Piccininno)
   
      Vastaaja: Euroopan komissio
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               hyväksymään esillä oleva kumoamiskanteen, joka perustuu Euroopan unionin toiminnasta tehdyn sopimuksen 263 artiklaan
            
         
               —
            
            
               ottamaan kanteen tutkittavaksi, ja
            
         
               —
            
            
               ensisijaisesti toteamaan kanteen perustelluksi ja kumoamaan Euroopan komission tietoyhteiskunnan ja viestimien pääosastoon 2.8.2011 tekemän päätöksen
            
         
               —
            
            
               velvoittamaan Euroopan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat kolmeen kanneperusteeseen.
   
               1)
            
            
               Ensimmäinen kanneperuste, joka perustuu olennaisten menettelymääräysten rikkomiseen, joka jakautuu kahteen osaan, jotka perustuvat
               
                           —
                        
                        
                           yhtäältä perustelujen puuttumiseen ja niiden riittämättömyyteen siltä osin kuin komissio ei mainitse kahden sopimuksen osalta kyseessä olevista neljästä sopimuksesta niitä perusteluja ja todisteita, joihin riidanalainen päätös perustuu tukikelpoisten kulujen mukauttamisen toteamiseksi
                        
                     
                           —
                        
                        
                           toisaalta puolustautumisoikeuksien loukkaamiseen siltä osin kuin komissio vastustaa sitä, että Technion — Israel Institute of Technology tutustuu asiakirjoihin, joihin riidanalainen päätös perustuu, ja kommentoi niitä.
                        
                     
         
               2)
            
            
               Toinen kanneperuste, joka perustuu ilmeiseen arviointivirheeseen, koska riidanalainen päätös ei vedottujen seikkojen perusteella osoita, että etuudet, joiden palauttamista komissio vaatii, eivät ole todella realisoituneet.
            
         
               3)
            
            
               Kolmas kanneperuste, joka perustuu luottamuksensuojan periaatteen ja suhteellisuusperiaatteen loukkaamiseen, koska komissio
               
                           —
                        
                        
                           on tehnyt päätöksen tukikelpoisten kulujen mukauttamisesta, vaikka se oli hyväksynyt kulut mainittujen hankkeiden täytäntöönpanon yhteydessä ennen sopimusten allekirjoittamista, ja
                        
                     
                           —
                        
                        
                           vaati tukikelpoisten kulujen mukauttamista määrältä, joka ylittää sen määrän, jonka osalta se väittää esittäneensä näyttöä.